Zhantas/Cleaned-Uzbek_Wikipedia huggingface dataset:
Nallı masjidi

Nallı masjidi  – Imom Ali Mescidi yoki Babıali Mescidi nomi bilan ham tanilgan, XIX asr oxirida bunyod etilgan kichik masjid. Bino Turkiyaning Istanbul shahri, Fotih tumani, Cağaloğlu kvartalidagi Anqara koʻchasida joylashgan.

 Tarixi 
Masjid XV asrda Usmonli imperiyasi sultoni Mehmed II Fotih (hukmronligi: 1444–1446, 1451–1481) davrida diniy olim, shoir va tasavvuf avliyosi Akşemseddinning (1389–1459) qarindoshi Imom Ali afandi tomonidan qurdirilgan. Imom Ali afandining qabri Jevdet posho kutubxonasi binosining orqa tomonida joylashgan. Mustafo Izzet afandi tomonidan yozilgan xattotlik yozuvlariga koʻra, masjid 1869-yilda qayta qurilgan. Sami afandi tomonidan ishlangan yozuvlarga koʻra esa binoning 1902-yilda qayta tiklangani aytilgan.

 Arxitekturasi 
Masjid eklektik meʼmoriy uslubda yaratilgan boʻlib, odatda, Hindiston va Eron meʼmorchiligida uchratish mumkin boʻlgan baʼzi detallardan foydalanilgan. Bugungi kunda inshoot qizil va oq rangga boʻyalgan, binoning asl rangi esa sariq va och jigarrang rangda boʻlgan. Masjidning oʻlchami . Sakkiz qirrali ustunning tepa qismi gumbaz bilan qoplangan. Masjidning yagona minorasi toshdan qurilgan, shuningdek, binoning bitta balkoni ham mavjud.

Masjid minorasida topilgan taqa binoning „Nallı“ (soʻzma-soʻz: taqa) deya nomlanishiga sabab boʻlgan.

 

Turkum:Koordinatalar Vikimaʼlumotlarda
Turkum:Istanbuldagi masjidlar
Turkum:19-asrda Turkiyada qurilgan masjidlar
Turkum:Turkiyadagi gumbazli masjidlar
Turkum:Turkiyadagi minorali masjidlar
Piyale posho masjidi

Piyale posho masjidi  – Tersane masjidi (soʻzma-soʻz: kemasozlik masjidi) nomi bilan ham tanilgan XVI asrga oid Usmonli masjidi. Bino Turkiyaning Istanbul shahri, Beyoğlu tumani, Kasımpaşa mahallasida joylashgan.

 Tarixi 
Piyale posho masjidi Usmonli imperiyasi meʼmori Xoʻja Sinon tomonidan vazir va buyuk admiral Piyale Mehmed poshoga atab bunyod etilgan. Masjid qurilishi 1565–1573-yillarda amalga oshirilgan.

 Arxitekturasi 
right|thumb|200x200px| Masjiddan keltirilgan boʻlishi mumkin boʻlgan Iznik koshinlar
Xoʻja Sinon tomonidan loyihalashtirilgan boshqa masjidlardan farqli oʻlaroq, Piyale posho masjidi oltita bir xil gumbazdan iborat boʻlib, har birining diametri taxminan ga teng. Istanbulda ana shunday bir nechta gumbazga ega boʻlgan ikkinchi masjid Vasat Atik Ali posho masjidi hisoblanadi. Gumbazlar namozxona markazida bir juft nozik granit ustunlar bilan mustahkamlangan. Masjid minorasi qiblaga qaragan devorlar bilan oʻralgan markaziy qismda bunyod etilgan boʻlib, XIX asrning oʻrtalarida qayta qurilgan. Bino ichki makonining uchta devori atrofida och koʻkish fonda sulus yozuvida oq rangda ishlangan Iznik koshinlari mavjud. Masjidning ichki devorlari dastlab turli bezaklar bilan bezatilgan, ammo keyinchalik oq rangga boʻyalgan. Qibla devorining derazalaridagi vitrajlar masjid dastlab qurilgan paytda mavjud boʻlmagan.

Masjidning shimoli-gʻarbida joylashgan gumbazli va sakkiz burchakli maqbarada Piyale posho hamda uning oʻgʻil-qizlari qabri joylashgan. Maqbarada hammasi boʻlib oʻn uchta sarkofag bor. Poshoning rafiqasi Gevherxon Sulton (Selim II ning qizi) erining vafotidan keyin yana turmushga chiqqan va Sofiya ibodatxonasi yonidagi Selim II maqbarasiga dafn etilgan.

Parijdagi Louvre.., Lissabondagi Kalouste Gulbenkian. hamda Londondagi Viktoriya va Albert muzeyida bir qancha yarim oy shaklidagi bezaklar mavjud. boʻlib, ular XIX asrda Piyale posho masjididan olib ketilgan deb taxmin qilinadi. Bezaklar derazalarning pastki qatori yuqori qismida joylashgan boʻlgan. Yana bir ehtimolga koʻra, ushbu bezaklar masjid bilan bogʻliq boʻlgan, keyinchalik vayron qilingan kioskdan olib kelingan. Yarim oy shaklidagi ikkita bezaklar hamda mehrobdan keltirilgan boʻlishi mumkin boʻlgan bir juft koshinlar 2004-yilda Christie kim oshdi savdosida sotilgan...

 Galereya 

 Eslatmalar 

 

 

 
 
 
 

 

 Piyale Pasa masjidi , Archnet.
 Dik Osseman tomonidan olingan masjid fotosuratlari
Turkum:Koordinatalar Vikimaʼlumotlarda
Turkum:Istanbuldagi masjidlar
Xoʻjand okrugi

Xoʻjand okrugi – 1926—1929-yillarda SSSR tarkibidagi ittifoq respublika – Oʻzbekiston SSR tarkibidagi oʻnta okrugdan biri. 1929—1930-yillarda okrug Tojikiston SSR tarkibida boʻlgan. Okrugning maʼmuriy markazi va eng yirik shahri Xoʻjand boʻlgan.

Okrug besh tumanga boʻlingan: Asht (markazi Asht), Isfara (markazi Isfara), Konibodom (markazi Konibodom), Nov (markazi nomaʼlum) va Xoʻjand (markazi Xoʻjand).

 Tarixi 
1925-yilda, Oʻzbekiston SSR tashkil topganidan keyin qisqa vaqt oʻtgach, respublika maʼmuriy-hududiy tuzilish boʻyicha viloyatlarga boʻlinishi joriy etildi. Viloyatlar okruglarga, ular oʻz navbatida boʻlislarga (volost) boʻlingan. Ammo oradan bir yil oʻtmay, 1926-yilda viloyat tuzilmasi tugatilib, respublika okruglarga, ular oʻz navbatida tumanlarga boʻlindi. Xoʻjand okrugi Oʻzbekiston SSR tarkibida edi. 1929-yilda Tojikiston ASSR mustaqil Tojikiston SSRga aylantirildi va Oʻzbekiston SSR tarkibidan chiqarildi. Xoʻjand okrugini Tojikiston SSR tarkibiga oʻtkazish toʻgʻrisida qaror qabul qilindi. 1930-yil boshida Oʻratepa okrugi Xoʻjand okrugi tarkibiga qoʻshildi. 1930-yilda okruglar tugatilib, Tojikiston SSR viloyatlarga boʻlinishni boshladi va Xoʻjand okrugi negizida Leninobod viloyati tashkil qilindi.

Xoʻjand okrugi Oʻzbekiston SSR tarkibida boʻlganida shimol va gʻarbdan Toshkent okrugi, janubi-gʻarbdan Oʻzbekiston SSR tarkibida Tojikiston ASSR, janubdan RSFSR tarkibida Qirgʻiziston ASSR, sharqdan Fargʻona okrugi bilan chegaradosh boʻlgan. Okrug mustaqil Tojikiston SSR tarkibiga oʻtkazilgandan keyin shimoldan, sharqdan va gʻarbdan Oʻzbekiston SSR bilan, janubi-sharqdan Qirgʻiziston ASSR bilan, janubdan Tojikiston SSRning Oʻratepa okrugi bilan chegaralangan.

 Aholisi 
1926-yilgi Butunittifoq aholini roʻyxatga olish maʼlumotlariga koʻra Xoʻjand okrugi aholisi 206 628 kishini tashkil qilgan. Ulardan 119 213 nafarini tojiklar, 79 940 nafari oʻzbeklardir. Shuningdek, okrugda etnik ozchiliklarni ruslar (3182 kishi) va qirgʻizlar (1946 kishi) tashkil etgan. Okrugda 30 dan ortiq turli millat vakillari yashaganDemoskop Weekly. Vsesoyuznaya perepis naseleniya 1926.

 
 Administrativnoe delenie Soyuza SSR. M., 1929.
 

 

Turkum:Oʻzbekiston SSR okruglari
Samarqand okrugi

Samarqand okrugi – 1926—1930-yillarda SSSR tarkibidagi ittifoq respublika – Oʻzbekiston SSR tarkibidagi oʻnta okrugdan biri. 1926—1930-yillarda Samarqand viloyati ham mavjud boʻlgan. Okrugning maʼmuriy markazi va yirik shahri Samarqand boʻlgan, Samarqand 1925—1930-yillarda OʻzSSRning poytaxti vazifasini ham bajargan. 1930-yilda Respublika poytaxti Toshkentga koʻchiriladi.

 Tarixi 
1925-yilda, Oʻzbekiston SSR tashkil topganidan keyin qisqa vaqt oʻtgach, respublika maʼmuriy-hududiy tuzilish boʻyicha viloyatlarga boʻlinishi joriy etildi. Viloyatlar okruglarga, ular oʻz navbatida boʻlislarga (volost) boʻlingan. Ammo oradan bir yil oʻtmay, 1926-yilda viloyat tuzilmasi tugatilib, respublika okruglarga, ular oʻz navbatida tumanlarga boʻlindi. 1930-yil OʻzSSRda maʼmuriy-hududiy islohot oʻtkazilib, okruglar tugatildi, ular tarkibidagi tumanlar toʻgʻridan-toʻgʻri respublika boshqaruviga oʻtkazildi. Natijada mamlakat 71 tuman va bu tumanlarga boʻysunuvchi 1494 qishloq sovetlariga boʻlindi. Shuningdek, mamlakatda respublikaga boʻysunuvchi 9 ta shahar va ular tarkibida 204 ta qishloq sovetlari bor edi.

Samarqand okrugi shimolda RSFSR tarkibidagi Qozogʻiston ASSR, shimoli-sharqda Toshkent okrugi, janubda Qashqadaryo okrugi, gʻarbda Zarafshon okrugi, sharqda Oʻzbekiston SSR tarkibidagi Tojikiston ASSR bilan chegaradosh boʻlgan.

 Maʼmuriy-hududiy boʻlinishi 
Okrug oʻnta tumanga boʻlingan:

 Tuman Maʼmuriy markazi Oqdaryo Loyish Bulungʻur Bulungʻur Jizzax Jizzax Zomin Zomin Mitan Mitan Payariq Payariq Past Dargʻom Juma Urgut Urgut Yuqori Dargʻom Aniq maʼlumot mavjud emas Yangiqoʻrgʻon Aniq maʼlumot mavjud emas

 Geografiyasi 
Okrugning asosiy qismi Zarafshon vodiysi hududida joylashgan. Hududidan Oʻrta Osiyoning uchinchi eng yirik daryosi – Zarafshon oqib oʻtgan, shimoldan janubga Turkiston va Zarafshon tizmalari oʻrab turgan.

 Aholisi 
1926-yilgi Butunittifoq aholini roʻyxatga olish maʼlumotlariga koʻra Samarqand okrugi aholisi 526 000 kishini tashkil qilgan. Milliy tarkibiga koʻra, asosan, oʻzbeklar, tojiklar, shuningdek, ruslar, Buxoro yahudiylari, Oʻrta Osiyo eroniylari, Markaziy Osiyo arablaridan iboratDemoskop Weekly. Vsesoyuznaya perepis naseleniya 1926.

 
 Administrativnoe delenie Soyuza SSR. M., 1929.
 

 

Turkum:Oʻzbekiston SSR okruglari
A Lie

„A Lie“ – marokashlik reper French Montananing kanadalik qoʻshiqchi The Weeknd va amerikalik reper Max B bilan birgalikda kuylagan qoʻshigʻi. Qoʻshiq 2017-yil 15-avgustda taqdim etilgan. AQShning Billboard Hot 100 chartida 75-oʻrinni egallagan.

 Klipi 
„A Lie“ uchun ishlangan video klip premyerasi 2017-yil 14-iyulda Fransiyaning Montana shtatining YouTubedagi Vevo akkauntida boʻlib oʻtgan. Video Nyu-York shahrida suratga olingan. „A Lie“ video klipi YouTube tarmogʻida 30 milliondan ortiq tomosha qilingan.

 Chiqarish tarixi 
 Mintaqa Sana Format Leybl Manba 2017-yil 15-avgust Ritmik zamonaviy 

 Chartlar 
 Chart (2017) Egallagan oʻrni (ARIA) 71 (Urban ARIA) 31 (RMNZ) 4

 

Turkum:2017-yil qoʻshiqlari
Turkum:2017-yil singllari
Turkum:French Montana qoʻshiqlari
Turkum:The Weeknd qoʻshiqlari
Turkum:Max B qoʻshiqlari
Turkum:The Weeknd tomonidan yozilgan qoʻshiqlar
Shuhrat Qayumov

Shuhrat Qayumov (1969-yil 5-mart, Oʻsh, Qirgʻiziston – 2020-yil 22-sentyabr, Toshkent) — taniqli suxandon, qoʻshiqchi hamda Oʻzbekistonda xizmat koʻrsatgan madaniyat xodimi. Shuhrat Qayumov uzoq yillar mobaynida „Assalom Oʻzbekiston“ va „Ohangrabo“ kabi koʻrsatuvlarni tayyorlab, unda boshlovchilik qilgan. Xonanda sifatida „Gʻanimatim onajon“, „Siz oʻshamu?“, „Aytsam tilim, aytmasam dilim“ kabi mashhur qoʻshiqlarni kuylagan. U, shuningdek, Oʻzbekistonda xizmat koʻrsatgan artist, „Madaniyat va sanʼat fidokori“ koʻkrak nishoni sohibi hamdir.

 Hayoti va faoliyati 
Shuhrat Qayumov 1969-yil 5-mart kuni Qirgʻizistonning Oʻsh shahrida tugʻilgan. Oʻsh shahridagi maktabni tamomlagach, oʻqish maqsadida Toshkentga kelgan. 1991-yil Mannon Uygʻur nomidagi Oʻzbekiston davlat sanʼat institutining dramma teatrligi va kino aktyorligi fakultetini tamomlagan. Shuhrat Qayumov oʻz faoliyatini 1989-yil Navroʻz milliy etnografik teatrida boshlagan. 1990-yildan „Oʻzbekiston“ telekanalidagi uzoq yillik suxandonlik faoliyati boshlandi. Qayumovning xonandalik faoliyati 1993-yilda boshlangan boʻlib, shu yili ustozlarining tavsiyasi bilan „Anor“ nomli televezion qoʻshiqlar koʻrik-tanlovida ishtirok etdi. 1995–1997-yillarda boʻlib oʻtgan boshqa tanlovlarda ham ishtirok etib, sovrindorlar qatoridan oʻrin egallagan. Qoʻshiqchilik faoliyati davomida Qayumov 20 yaqin albom chiqardi. Sanʼat va madaniyat sohasida koʻrsatgan uzoq yillik xizmatlari uchun 2004-yili Oʻzbekiston Respublikasida xizmat koʻrsatgan artist unvonini olgan. Sogʻligʻi yomonlashuvidan avval „40 mumtoz tarona“ nomli albom ustida ishlagan. Ammo, ahvoli ogʻirlashgani tufayli bu ishni yakuniga yetkaza olmagan. Xonanda albom uchun qoʻshiqlarni 30 ga yaqin studiyada kuylagan.

 Vafoti 
Shuhrat Qayumov 2020-yil 22-sentyabr kuni vafot etdi. Dastlab xonandaning vafot etish sababi hech qaysi manbada oshkor qilinmadi. Xonanda Mohira Asadova oʻz Facebook sahifasi orqali Shuhrat Qayumovning oʻlimiga nima sabab boʻlganini quyidagicha ochiqlagan:

 

Turkum:Oʻzbekistonda xizmat koʻrsatgan artistlar
Turkum:Oʻshda tugʻilganlar
Turkum:Toshkentda vafot etganlar
Turkum:Oʻzbekistonlik erkak qoʻshiqchilar
Turkum:Oʻzbekistonlik erkak aktyorlar
Turkum:Toshkent sanʼat instituti bitiruvchilari
Nadia Russo

Category:Articles with hCards

Nadia (Nadejda) Russo-Bossie (1901-yil 17 iyun – 1988-yil 22 yanvar) — ruminiyalik harbiy aviator, Ikkinchi jahon urushi qatnashchisi. Nadia Russo Ikkinchi Jahon urushi vaqtida tibbiy samolyotda uchgan ayol aviatorlar guruhining „Oq eskadron“ aʼzosi boʻlgan. Ayni paytda Ruminiya urush davrida ayollarga tibbiy maqsadda uchushi uchun ruxsat bergan dunyodagi yagona davlat edi.

 

 
 Daniel Focsa, Nadia Russo-Bossie (I): Între artă şi zbor, articol din Ziarul Financiar
 Escadrila Albă, lectură pe situl personal al lui Paul Goma, extras din lucrarea lui Daniel Focsa, Escadrila Alba. O istorie subiectiva, prefata de Neagu Djuvara, Bucuresti, 2008.
 

Turkum:1988-yilda vafot etganlar
Turkum:1901-yilda tugʻilganlar
Uniqlo

Uniqlo Co., Ltd. (yaponda株式会社ユニクロ, Kabushiki-gaisha Yunikuro) – kundalik kiyimlarni loyihalash, ishlab chiqarish va sotish bilan shugʻullanadigan yapon kompaniyasi. Dastlab Yaponiyada tashkil etilgan kompaniya 21-asrda Yaponiyadan tashqariga chiqdi va tezda H&M kabi kompaniyalar bilan taqqoslanadigan yirik kiyim brendiga aylandi. 2023 yil holatiga koʻra, Uniqlo butun dunyo boʻylab 2400 dan ortiq doʻkonga ega edi.

 Hikoya 
thumb|200px|Osakadagi Uniqlo do'koni
Uniqlo 1949 yilda Ube shahrida (Yamaguchi) Fast Retailing savdo guruhining bir qismi sifatida tashkil etilgan. 1984 yilda Xirosimada „Unique Clothing Warehouse“ nomli uniseks kundalik kiyimlar doʻkoni ochildi, keyinchalik uniqlo deb qisqartirildi. Uniqlo Yaponiyadan tashqaridagi birinchi doʻkonini 2001 yilda Londonda va birinchi doʻkonini 2002 yilda Shanxayda ochdi. 2005 yilda Nyu-Yorkda birinchi Amerika Uniqlo ochildi.

Uniqlo hozirda 30 000 dan ortiq kishini ish bilan taʼminlaydi va 25 dan ortiq mamlakatlarda ishlaydi. Yaponiyada 800 dan ortiq (faqat Tokioda 100 dan ortiq) va Yevropada 70 dan ortiq Uniqlo doʻkonlari mavjud. Xitoy, Tayvan, Janubiy Koreya, Filippin, Tailand, Malayziya, Indoneziya, Singapur, Vyetnam va Hindistonni oʻz ichiga olgan Osiyo boʻylab 1600 dan ortiq Uniqlo doʻkonlari mavjud. 

 Logotiplar 

 
 UNIQLO rasmiy veb-sayti

Turkum:Yaponiya shirkatlari
Turkum:Shirkatlar
Turkum:Moda
'Parfume Delight' atirguli

'Parfume Delightʼ atirguli - 1973-yilda Herbert Swim va Weeks Rose Growers tomonidan ishlab chiqarilgan pushti gibrid choy atirgul navi. Bu nav 1974-yilda Butun Amerika atirgullar tanlovi gʻolibi deb topildi.
thumb|Perfume Delight 
 Tavsif 
"Parfume Delight" – balandligi 4 fut (121 sm) gacha, kengligi 3 fut (91 sm) yetuvchi tik buta. Gulbarglari odatda 4-5 duym boʻlib, chashka shakliga ega. Gullari ochilgan paytda toʻq pushti tusda boʻladi, keyinchalik och pushti rangga kiradi. Gullari yomgʻirga chidamli va kuchli, yoqimli hidga ega. 'Parfume Delightʼ kasalliklarga chidamli oʻsimlik. Oʻsimlik bahordan kuzgacha deyarli doimiy gullaydi.

 Yana qarang 

 Bogʻ atirgullari

 

Turkum:Atirgullar
Turkum:Manzarali o‘simliklar
Shayx Sulaymon masjidi

Shayx Sulaymon masjidi (bu yerda mescit soʻzi turkchada kichik masjid degan maʼnoni anglatadi) – Turkiyaning Istanbul shahrida joylashgan masjid, Zeyrek masjidi tarkibiga kiruvchi sobiq Vizantiya binosidan masjidga aylantirilgan. Ushbu kichik bino Konstantinopoldagi Vizantiya oʻrta davri arxitekturasining kichik namunasi hisoblanadi.

 Manzili 
Shayx Sulaymon masjidi Fotih tumani, Zeyrek mahallasidaRonchey (2010), p. 572 sobiq Pantokrator cherkovidan taxminan 120 metr janubi-gʻarbda joylashgan. Bugungi kunda bino Zeyrek masjidining bir qismi hisoblanadiMüller-Wiener (1976), p. 202.

 Tarixi 
Ushbu kichik sakkiz burchakli binoning 1453-yilgacha boʻlgan tarixi haqida hech qanday maʼlumot mavjud emas. Bino taxminan 1118–1124-yillarda Vizantiya imperatori Irene Komnene tomonidan qurilgan Masih Pantokrator monastirining bir qismi boʻlganKrautheimer (1986), p. 409. Baʼzi olimlarning fikriga koʻra, bino dastlab qabriston boʻlgan boʻlishi mumkinMüller-Wiener (1976), p. 202, yana boshqa olimlar esa binoni monastir kutubxonasi deb hisoblashadiRonchey (2010), p. 572.

1453-yilda Konstantinopol fathidan koʻp oʻtmay, Mehmed II davrida bino shayh Sulaymon Halîfe (?–1491) tomonidan masjidga aylantirilganMüller-Wiener (1976), p. 203. 1756-yilgi katta yongʻindan soʻng bino Sulton Mustafo III davrida (1757–1774) Kazgan Asan ogʻa tomonidan qayta tiklangan va uning boshqaruvi yaqin atrofdagi madrasaga topshirilganEyice (1955), p. 59.

 Tavsifi 
Bino kvadrat rejaga ega boʻlib, tepa qismida bagʻalli past, sakkiz burchakli gumbaz joylashganMüller-Wiener (1976), p. 202Eyice (1955), p. 59Müller-Wiener (1976), p. 203. Binoga yaqin joyda Vizantiya sardobasi saqlanib qolgan.

 

 

 
 
 
 

 

 Vizantiya 1200 loyihasida Pantokrator monastirining 3D rekonstruktsiyasi
Turkum:Koordinatalar Vikimaʼlumotlarda
Turkum:Istanbuldagi masjidlar
Sokollu Mehmet posho masjidi (Azapkapi)

Sokollu Mehmet posho masjidi  – XVI asrga oid Usmonli masjidi. Bino Turkiyaning Istanbul shahrida joylashgan.

 Tavsifi 
Masjid Istanbulning Beyoğlu tumanidagi Azapkapi mahallasi Otaturk koʻprigi yonida joylashgan, ammo bino qurilgan vaqtda bu yerda koʻprik mavjud boʻlmagan. Masjid Usmonlilar imperiyasi meʼmori Xoʻja Sinon (taxminan 1488 yoki 1490–1588) tomonidan loyihalashtirilgan va 1578-yilda sadr vazir Sokollu Mehmed posho (vazirlik yillari: 1565–1579) uchun qurdirillgan. Inshoot Istanbuldagi Xoʻja Sinon tomonidan qurilgan xuddi shu nomdagi uchta masjiddan biri hisoblanadi.

 Yana qarang 

 Istanbuldagi masjidlar roʻyxati

 Galereya 

 

 

 Sokullu Mehmet Pasha Camii (Azapkapi) , ArchNet.
 Koʻp rasmlar bilan galereya, Pbase
Turkum:Koordinatalar Vikimaʼlumotlarda
Turkum:Istanbuldagi masjidlar
Turkum:Turkiyadagi masjidlar haqidagi chala maqolalar
Kali Pasir masjidi

Kali Pasir masjidi Tangerang shahridagi eng qadimiy masjid, Pajajaran qirolligiga qarashli yodgorlik. U Cisadane daryosi qirgʻogʻida, Xitoy turar-joylari oʻrtasida joylashgan va Xitoyga mos naqshlari bilan ajralib turadi.

 Tarixi 
Masjid 1700-yilda Bogor Kahuripanlik Tumenggung Pamit Wijaya tomonidan bunyod etilgan, hudud taxminan 288 kvadrat metrni tashkil qiladi. Dastlab Tumenggung Pamit Wijaya Cirebon sultonligidan Bantengacha boʻlgan davrda islom dinini tarqatmoqchi boʻlgan, ammo Tangerangda toʻxtab, masjid qurdirgan. Masjid qurilishi musulmonlar boʻlgan etnik xitoyliklar yordamida amalga oshirilgan. 1712-yilda masjidni boshqarish huquqi uning oʻgʻli Raden Bagus Uning Wiradilaga oʻtgan. Masjid qayta-qayta taʼmirlangan, ammo bino haligacha arab, xitoy va yevropa uslublarini oʻzida saqlab kelmoqda. Hozirgi vaqtda arxitekturaning faqat ikkita asosiy qismi saqlanib qolgan: masjiddagi toʻrtta ustun va Xitoy uslubidagi naqshli kichik gumbaz.

 

Turkum:Koordinatalar Vikimaʼlumotlarda
Turkum:Tangerang masjidlari
Yalpizli shokolad

Yalpizli shokolad (yoki shokoladli yalpiz) shokoladga yalpiz yoki krem de mente kabi yalpiz taʼmli qoʻshimchalrni qoʻshish orqali tayyorlangan mashhur shokolad turi. Yalpizli shokolad, ingredientlar va ishlab chiqarish jarayoniga qarab, turli xil hidga ega boʻlishi mumkin. Shokoladning tarkibida sutli shokolad, oddiy qora shokolad yoki oq shokolad boʻlishi mumkin, shu sababli, yalpizli shokoladning aniq oʻziga xos taʼmi yoʻq

AQSH Milliy qandolatchilar assotsiatsiyasi 19-fevralni „Yalpizli shokoladlar kuni“ deb sanadi.

 Mahsulotlar 
right|thumb| Marianna konfetlari maydalangan yalpizli shokolad bilan toʻldirilgan

 Yalpizli shokolad ishlab chiqaruvchi kompaniyalar 

 Aero mit
 Andes bittermint
 Bendicks Bittermint
 Frango bittermint
 Hershey yalpizli shokolad chiplari
 Laura Sekord
 Lindt Mint Intense
 

Turkum:Shokolad
Mr. & Mrs. Smith (qoʻshiq)

„Mr. & Mrs. Smith“ – „Smash“ musiqiy teleserialida taqdim etilgan original qoʻshiq. Ushbu qoʻshiq Marc Shaiman va Scott Wittman tomonidan yozilganASCAP Database Music Search – Marc Shaiman and Scott Wittman songs.

Qoʻshiq birinchi mavsumning oʻn toʻrtinchi qismida Previews, Swift va Rebekka Duvall (Uma Thurman) va oʻn beshinchi qismida Bombshell, Swift va Karen Cartwright (Katharine McPhee) tomonidan kuylangan.

Ushbu musiqa dastlab iTunes va Amazon.com platformalarida singl sifatida chiqarilgan.

 Tanqidiy qabul 
Theatermania.com sayti „The Music of Smash“ albomini sharhlashda ushbu qoʻshiq haqida shunday degan: "Will Chase va Hilty original qoʻshiqlarida bir-birini ajoyib tarzda toʻldiradi. „Mr. & Mrs. Smith“ qoʻshigʻini ham ular romantik noziklik bilan ijro etishgan…"Theatermania.com, May 1, 2012, „CD Review: The Music of Smash“

 

Turkum:2012-yil qoʻshiqlari
Turkum:Ingliz tilidagi qoʻshiqlar
Chiles en nogada

left|thumb| Taomni tayyorlash uchun ingredientlar
left|thumb| Puebladagi restoran

Chiles en nogada - pikadilo (odatda maydalangan go'sht, xushbo'y moddalar, mevalar va ziravorlarni o'z ichiga olgan aralashma) bilan to'ldirilgan poblano chili qo‘shilgan meksika taomi. Ustiga yong'oqdan tayorlangan qaymoqli sous, nogada, anor urug'lari va maydanoz sepiladi. Bu taom Meksikaning milliy taomi sifatida keng tayyorlanadi.

Pikadilloga odatda panochera olma (manzana panochera), shirin sutli nok (pera de leche) va kriollo shaftoli (durazno criollo) o'z ichiga oladi. Krem sousiga sut, qaymoq, yangi pishloq, sherri va yong'oq qo‘shiladi. Sousga an'anaviy ravishda nogal de Castilla (Kastilya yong'og'i) naviga tegishli yong‘oqlar qopshiladi. Ba'zi hollarda pecans yong'og‘ini qo'shish mumkin.

Markaziy Meksikada bu taomni tayyorlash va iste'mol qilishning an'anaviy mavsumi avgust va sentyabr oyining birinchi yarmi bo'lib, mintaqa bozorlarida anor paydo bo'lib, milliy mustaqillik bayramlari boshlangan vaqtga tog‘ri keladi. Taomning rangi ramziy ma'noga ega yashil chili, oq sous, qizil anor — vatanparvarlik uyushmalarini yanada kuchaytiradi, chunki bu Meksika bayrog'ining asosiy ranglari.

An'anaviy chili en nogada Puebla shahridan; Bu Meksika mustaqilligi bilan bog'liq, chunki ular Kordova shartnomasi imzolangandan keyin bo'lajak imperator Agustin de Iturbide ni shaharga kelganida birinchi marta ko'ngil ochish uchun tayyorlanganligi aytiladi. Ushbu taom Puebla shtati aholisi uchun g'urur manbai.

Ba'zi meksikalik tarixchilar bu taomning ixtirochilari Monjas Clarisas ekanligiga ishonishadi, boshqalari esa ularni Santa Monika, Puebla monastiridagi Madres Contemplativas Agustinas deb hisoblashadi.

 

Turkum:Meksika oshxonasi
Turkum:Go‘shtli taomlar
Ats-Tsauroh masjidi (Serang)

Ats-Tsauroh masjidi – Indoneziyaning Banten hududidagi Serang shahrida joylashgan jome masjidi. 1870-yilda tashkil etilgan bu masjid Banten provinsiyasidagi eng qadimiy masjidlardan biri hisoblanadi.

 Tarixi 
Masjid ilgari Pegantungan masjidi sifatida tanilgan va uning atrofidagi musulmonlar jamoatini tashkil etish tashabbusi bilan bunyod etilgan. Pandeglangning sobiq regenti va Serang Raden Tumenggung Basudin Tjondronegoro masjid qurilishini osonlashtirish uchun hozirda masjid oʻrnashgan taxminan 2,6 gektarlik yerni tuhfa qilganMASJID AT-TSAUROH . Sistem Informasi Masjid. Retrieved April 29, 2021..

Masjid asos solinganidan buyon bir necha bor taʼmirlangan. Dastlab, masjid anʼanaviy Yava islom meʼmorchiligi uslubida boʻlgani singari minorasiz qurilgan. 1930-yilda masjid Banten masjidiga oʻxshab taʼmirlandi, ammo inshoot tarkibiga minora qoʻshilmagan. 1956-yildagi taʼmirda minora barpo etilgan.

1968-yilda masjid nomi „kurash“ degan maʼnoni anglatuvchi Ats-Tsauroh deb oʻzgartirildi. Masjid 1974 va 1993-yillarda yana bir necha marotaba taʼmirlandi.

 Arxitekturasi 
left|thumb|266x266px| Ichki, ustunlar bilan koʻrinishi
Masjid Yava islom meʼmorchiligi uslubida qurilgan boʻlsa ham, hozirda u uch qavatli piramidal tomlari va Joglo anʼanaviy uylariga xos boʻlgan ochiq pavilon uslubini oʻzida namoyish etadi. Uch qatlam islomning iymon, islom va ehson falsafasini anglatadi. Tomning tepasida terakota loydan yasalgan keramika bilan qurilgan gʻoz shaklidagi anʼanaviy Banten memoro bezaklari mavjud.

Ochiq pavilyon uslubidagi ibodat maydoni 16 ta ustunga ega, ulardan toʻrttasi asosiy ustunlar hisoblanadi. Toʻrtta asosiy ustun uslubidan foydalanish Yava meʼmorchiligi anʼanalariga koʻra bunyod etilgan, bu guru yoki murabbiyning mavjudligini anglatadi. Ushbu „murabbiy ustunlari“ arab tilida yozilgan islomiy yozuvlarga ega. Barcha ustunlar poydevori qovoq shaklida qurilgan boʻlib, bu Banten mintaqasining unumdorligini anglatadi.

Mehrob arab xattotligi hamda islom geometrik naqshlari bilan bezatilgan va xitoycha uslubda shakllantirilgan.

1956-yilda qoʻshilgan minora olti burchakli shaklga ega va piramidal tomlar va memoro bilan qurilgan. Minora azonning jarangdor eshitilishini taʼminlash uchun qurilgan.

Masjidning joylashuvi diniy totuvlikni anglatadi. Masjid Batak xristian protestant cherkovi va Kristus Raja cherkovi soborlari bilan oʻralgan.

 

Turkum:Serangdagi masjidlar
Al-Azhom masjidi

Al-Azhom Katta masjidi Indoneziyaning Banten hududidagi Tangerang shahrida joylashgan jamoat masjidi. 2003-yilda ochilgan bu masjid Banten provinsiyasidagi eng katta masjid va namozxonlar sigʻimi boʻyicha dunyodagi eng katta masjidlardan biri hisoblanadi.

 Tavsif 
Ushbu masjidga poydevor qoʻyish marosima 1997-yil 7-iyulda Tangerang meri Jakariya Machmud tomonidan amalga oshirilgan. Masjid Indoneziya Respublikasi Din ishlari boʻyicha vaziri Said Agil Husin al-Munavar tomonidan 2003-yil 28-fevralda ochilgan

Al-Azhom masjidi hududi erkak/ayol tahorat xonalari, mehrob va tayyorgarlik xonalari, erkak/ayol namozxonalari, oʻquv xonalari, kutubxona, ofis xonalari va masjid hovlisidan iborat. Tepadagi asosiy gumbaz atrofi 4 ta yarim doira gumbaz bilan oʻralgan. Ushbu meʼmoriy uygʻunlik tufayli gumbazni tutib turish uchun ustunlarga ehtiyoj qolmagan, bu esa ibodat maydonining keng koʻrinish namoyish etishini taʼminlaydi7 Fakta Masjid Raya Al Azhom, Kebanggaan Warga Tangerang . IDN Times. Retrieved July 21, 2021..

 Galereya 

 

Turkum:Koordinatalar Vikimaʼlumotlarda
Turkum:Tangerang masjidlari
Sokollu Mehmet posho masjidi (Büyükçekmece)

Sokollu Mehmet posho masjidi  – Köprübaşı (Koʻprikboshi) nomi bilan ham tanilgan XVI asrga oid Usmonli masjidi xarobasi. Inshoot Turkiyaning Istanbul shahrida joylashgan.

 Tavsifi 
Xaroba Istanbul tumanlaridam biri boʻlgan Büyükçekmeceda joylashgan. Bino Usmonli imperiyasi meʼmori Xoʻja Sinon (taxminan 1488 yoki 1490–1588) tomonidan loyihalashtirilgan va 1567-yilda sadr vazir Sokollu Mehmed posho (vazirlik yillari 1565–1579) uchun qurdirilgan. Bino Istanbulda joylashgan meʼmor Xoʻja Sinon tomonidan qurilgan xuddi shu nomdagi uchta masjiddan biri hisoblanadi.

Bugungi kunda masjidning faqatgina minora, bitta darvoza va past devori saqlanib qolgan. Masjid minorasining dizayni noyob usulda qurilgan boʻlib, Misrda ham shunga oʻxshash minora mavjud.

Masjid Kanuniy Sulton Sulaymon koʻprigining sharqiy chekkasida bunyod etilgan.

 

Turkum:Koordinatalar Vikimaʼlumotlarda
Turkum:Istanbuldagi masjidlar
Turkum:Turkiyadagi masjidlar haqidagi chala maqolalar
Al-Bantani katta masjidi

Al-Bantani masjidi – Indoneziyaning Banten provinsiyasidagi Serang shahrida joylashgan jamoat masjidi. 10 000 ziyoratchini sigʻdira oladigan bu masjid Banten provinsiyasidagi Al-Azhom masjididan keyin ikkinchi eng katta masjiddir.

 Tarixi 
Masjidning poydevorining qurilishi 2008-yilda boshlangan va qurilish ishlari 2010-yilda yakunlangan. Masjid qurib bitkazilgan yili Banten viloyatining oʻn yillik yubileyi nishonlanganMasjid Raya Al Bantani . Dunia Masjid. Retrieved April 30, 2021.. Masjidni Banten viloyatining oʻsha paytdagi gubernatori Ratu Atut Chosiyah ochib bergan. Masjidning ochilishi Al-Qur’on al-Bantoniyning 30 000 nusha Mus’haf (diniy qoʻlyozmalar) chiqarilishi, shuningdek, Banten hududini qamrab olgan haj maʼmuriyatining ishga tushirilishi bilan birgalikda amalga oshirilgan.

Dastlab masjidga oʻsha paytdagi gubernator Choʻsiyah nomi berilishi rejalashtirilgan boʻlib, bir qancha nomlar taklif qilingan, jumladan „Al-Chosiyah masjidi“, „Al Chosiin masjidi“, „Baytul Chosiin masjidi“, „Al Chosiyayn masjidi“, shuningdek „ Al-Chosiyah al-Bantani masjidi“. Bu holat mintaqadagi musulmonlar jamoasi oʻrtasida koʻplab bahs-munozaralarga sabab boʻlgan.

Keyinchalik hukumatning 451.2/Kep.546-Huk/2010-sonli qarori asosida masjidga rasmiy ravishda hozirgi nomi berilgan. „Bantani“ nomi Bantenning arabcha koʻrinishi boʻlib, Saudiya Arabistonida xizmat qilgan Banten mintaqasidan boʻlgan koʻplab ulamolar oʻz ismlariga taxallus sifatida „al-Bantani“ atamasini qoʻllashgan. Bu masjidning hozirgi nomi Makkadagi Masjid al-Haromning imomlik lavozimida xizmat qilgan Seranglik taniqli musulmon olimi Navavi al-Bantoniyni ham sharaflaydi.

 Dizayni 
Arxitektura dizaynida anʼanaviy Yava/Banteniya islom meʼmorchilik uslublari, shuningdek, Usmonli meʼmorchiligi uslubi qoʻllangan. Istanbuldagi Sulton Ahmad masjidining tartibiga oʻxshash tarzda binoni toʻrt burchagida oʻrab turgan toʻrtta minoradan foydalanish Usmonli meʼmorchiligi taʼsirini namoyish etadi. „Nusantara“ uslubi yoki mahalliy indoneziya uslubi gumbaz bilan qoplangan uch qavatli tomlardan foydalanish holatida yaqqol koʻrinadi. Ushbu qurilish Indoneziya, Yaqin Sharq va Yevropa arxitektura uslublarining eklektik aralashmasi bilan mashhur boʻlgan Semarangdagi Markaziy Yava katta masjidining dizayniga oʻxshab ketadiBagoes Wiryomartono (2009): A Historical View of Mosque Architecture in Indonesia, The Asia Pacific Journal of Anthropology, 10:1, 33-45.

Ichki maydonda ustunlar yoʻqligi jamoat namozi oʻqish uchun qoʻshimcha kenglik va masjidga yanada kattaroq koʻrinish beradi. Masjid oʻzining 10 000 ziyoratchini sigʻdira olishi bilan ajralib turadi, bu uni Banten provinsiyasidagi eng katta masjidga aylantiradiMasjid Raya Al-Bantani, Banten Qoobah. Retrieved April 30, 2021.. Ichki makon yava naqshlari bilan bezatilgan, islomiy xattotlik yozuvlari bilan naqshlangan.

 Galereya 

 

Turkum:Serangdagi masjidlar
Vasat Atik Ali posho masjidi

Vasat Atik Ali posho masjidi  – Zincirlikuyu masjidi yoki Karagümrük masjidi nomlari bilan ham tanilgan Turkiyaning Istanbul shahri Fotih tumani, Karagümrük mahallasi, Fevzipaşa koʻchasida joylashgan Usmonli masjidi. Bino sulton Boyazid II ning vaziri Hadim Atik Ali posho nomi bilan atalgan. 1502-yilda posho ushbu masjid qurilishiga buyruq bergan, qurilish ishlari uning vafotidan bir yil oʻtib, 1512-yilda nihoyasiga yetgan.

Masjid Istanbuldagi bir nechta gumbazlardan iborat ikkita masjiddan biri hisoblanadi, ikkinchi shunday masjid Piyale posho masjididir. Ikkalasi masjid ham umumiy oltita gumbazdan iborat. Masjid Zincirlikuyu (zincirlikuyu – „zanjirli“, kuyu – „quduq“) nomli quduq yonida joylashgani uchun ham uzoq vaqt Zincirlikuyu masjidi nomi bilan atalgan.

Masjid minorasi 1648-yilning iyun oyida sodir boʻlgan zilziladan keyin qulab tushgan. 2013-yilda minorada 2,2 million lira (1,03 million dollar) qiymatidagi taʼmirlash ishlari boshlanib, 2014-yilda yakuniga yetkazilgan.

 Galereya 

 Yana qarang 

 Turkiyadagi masjidlar roʻyxati

 

Turkum:Koordinatalar Vikimaʼlumotlarda
Turkum:Istanbuldagi masjidlar
Turkum:Turkiyadagi masjidlar haqidagi chala maqolalar
Turkum:Turkiyadagi masjidlar
Al-Ahli SC (Amman)

Al-Ahli SC Ammanalt=connection=https://ar.wikipedia.org/wiki/%D9%85%D9%84%D9%81:Football_pictogram.svg|60x60px|ulanish= https://ar.wikipedia.org/wiki/%D9%85%D9%84%D9%81:Football_pictogram.svg
Futbolalt=connection=https://ar.wikipedia.org/wiki/%D9%85%D9%84%D9%81:Basketball_pictogram.svg|60x60px|ulanish= https://ar.wikipedia.org/wiki/%D9%85%D9%84%D9%81:Basketball_pictogram.svg
Basketbolalt=connection=https://ar.wikipedia.org/wiki/%D9%85%D9%84%D9%81:Handball_pictogram.svg|60x60px|ulanish= https://ar.wikipedia.org/wiki/%D9%85%D9%84%D9%81:Handball_pictogram.svg
Gandbol
Al-Ahli sport klubi , Iordaniyadagi eng qadimgi klublardan biri boʻlib, Ammanda joylashgan boʻlib, 1944-yilda Iordaniyada sport, ijtimoiy va madaniy hayot asoslarini yaratishda yordam bergan bir guruh kashshoflar tomonidan tashkil etilgan.

 Tarix 
Klub 1944-yilda cherkeslarning Koban klubi nomi bilan tashkil etilgan. Ism (Al Ahliy) sharaf bilan marhum qirol Abdulloh ibn al Husayn I tomonidan berilgan.

 Stadion 
Al-Ahli jamoasi uy oʻyinlarini Ammandagi „Amman xalqaro stadioni“ da oʻtkazadi. Stadion 1964-yilda qurilgan va 1968-yilda ochilgan, u Iordaniya hukumatiga tegishli va yoshlar oliy kengashi tomonidan boshqariladi. Bu shuningdek, Iordaniya milliy futbol jamoasi, Al-Jazira va Al-Faysalining uy stadioni. Ayni paytda u 17619 tomoshabinni sigʻdira oladi.

 Toʻplamlar 
Al-Ahlining uy libosi oq koʻylak va oq shortilardan iborat boʻlib, ularning safar libosida yashil rangli koʻylak va shortilar, uchinchi libosida esa binafsha rangli koʻylak va oq shorti bor.

 Toʻplam yetkazib beruvchilar va koʻylak homiylari 
Davr Toʻplam yetkazib beruvchi Koʻylak homiysi 2015–2016 Jako Galleria savdo markazi 2016–2017 2017–2018 Givova

 Yutuqlar 
Manba:

 Mahalliy 

 Iordaniya ligasi : 8

 1947, 1949, 1950, 1951, 1954, 1975, 1978, 1979.

 Iordaniya Angliya kubogi : 1

 2015–16

 Iordaniya Superkubogi : 1

 2016 yil

 Kontinental 

 OFK kubogi:

 Guruh bosqichi (2017)

 Hozirgi tarkib 
 

 Murabbiylar 

 Issa Al-Turk
 Jamal Mahmoud
 Nihad Soufar
 Abdelrahman Idris
 Emad Khankan
 Maher Bahri

 Yana qarang 

 Al-Ahli SC gandbol (Amman)
 Al-Ahli SC Basketbol (Amman)

 

 

Turkum:Alifbo boʻyicha futbol klublari
Turkum:Iordaniya futbol klublari
Turkum:1944-yilda tashkil etilgan futbol klublari
Oʻzbekiston yoshlar ittifoqi

Oʻzbekiston yoshlar ittifoqi – 2017-yil 30-iyunda „Kamolot“ yoshlar ijtimoiy harakatining IV qurultoyida tashkil etilgan nodavlat notijorat tashkilot.

Tashkilot tashkil etilgan sana – 30-iyun Oʻzbekistonda "Yoshlar kuni" sifatida keng miqyosda nishonlanadi.

2017-yil 5-iyul kuni Oʻzbekiston Respublikasi Prezidenti Shavkat Mirziyoyevning „Yoshlarga oid davlat siyosati samaradorligini oshirish va Oʻzbekiston yoshlar ittifoqi faoliyatini qoʻllab-qavvatlash toʻgirisida“ farmoni qabul qilingan.

 O‘zbekiston yoshlar ittifoqi — jismonan sog‘lom, ma’nan yetuk va intellektual rivojlangan, mustaqil fikrlaydigan yosh avlodni shakllantirish, yoshlarni tashqi tahdidlar va “ommaviy madaniyat”ning zararli ta’siridan muhofaza qilish,yoshlarning huquq va qonuniy manfaatlarini himoya qilishga har tomonlama ko‘maklashish va shart-sharoitlarni yaratish maqsadida jismoniy shaxslar tomonidan tashkiliy-huquqiy shaklida tuzilgan, O‘zbekiston yoshlarini birlashtiruvchi nodavlat notijorat tashkilotidir.

 Aʼzolik 
O'zbekiston yoshlar ittifoqiga Oʻzbekiston Respublikasi fuqarolari va Oʻzbekiston Respublikasi hududida doimiy yashovchi, 14 yoshga toʻlgan, lekin 30 yoshdan katta boʻlmagan shaxslar aʼzo xisoblanadi.

 

Turkum:Alifbo boʻyicha tashkilotlar
Turkum:Oʻzbekiston nodavlat notijorat tashkilotlari
Turkum:Oʻzbekiston tashkilotlari
Too Late

„Too Late“ – kanadalik qoʻshiqchi The Weekndning „After Hours“ nomli toʻrtinchi studiyaviy albomidan oʻrin olgan qoʻshigʻi. U 2020-yil 20-martda asosiy albomining qolgan qismi bilan birgalikda taqdim etilgan. Qoʻshiq uchun klip 2020-yil 22-oktabrda chiqarilgan. The Weeknd qoʻshiqni oʻzining prodyuserlari Illangelo, DaHeala va Ricky Reed bilan birgalikda yozgan.

 Chiqarilishi 
Qoʻshiq birinchi marta 2020-yil mart oyi boshida The Weekndning „After Hours“ mini albomida chiqarilgan. Keyin qoʻshiqning studiya versiyasi 2020-yil 20-martda albomning qolgan qismi bilan birga chiqqan.

 Matni 
Qoʻshiq matni The Weekndning sobiq sevgilisi bilan boʻlgan disfunktsional va gedonistik munosabatlari haqida boʻlib, qoʻshiqda ular qilgan xatolari uchun kechirim soʻrashadi.

 Tanqidiy qabul 
Tarona keng omma eʼtirofiga sazovor boʻldi. Billboard nashri maʼlumotlariga koʻra, qoʻshiq „Save Your Tears“ qoʻshigʻidan keyin „After Hours“ albomidagi ikkinchi eng yaxshi qoʻshiq boʻldi.

 Tijorat koʻrsatkichlari 
Oʻzining asosiy albomi chiqqandan soʻng, „Too Late“ 2020-yil 4-aprelda AQSh Billboard Hot 100 roʻyxatida 28-oʻrinda debyut qildi. Bu „After Hours“ albomidan sakkizinchi eng yuqori chart treki edi.

 Xodimlar 
 The Weeknd – vokal, qoʻshiq yozish, ishlab chiqarish
 Illangelo – qoʻshiq yozish, ishlab chiqarish
 DaHeala – qoʻshiq yozish, ishlab chiqarish
 Ricky Reed – qoʻshiq yozish, ishlab chiqarish

 Chartlar 
 Chart (2020) Oʻrin (Eesti Tipp-40)28 (IFPI)23 (Plötutíðindi)28 (AGATA)26 Top 1008

 Chiqarish tarixi 
Mintaqa Sana Format Leybl Manba Har xil 2020-yil 20-mart 

 

 
 

Turkum:2020-yil qoʻshiqlari
Turkum:The Weeknd qoʻshiqlari
Turkum:The Weeknd prodyuserligidagi qoʻshiqlar
Turkum:Ingliz tilidagi qoʻshiqlar
Jizzax uyezdi

Jizzax uyezdi – Chor Rossiyasining 1868—1924-yillardagi Sirdaryo va Samarqand viloyatlari tarkibidagi maʼmuriy-hududiy birligi. Uyezd markazi – Jizzax shahri.

Uyezd 1868-yilda Sirdaryo viloyati tarkibida tashkil etiladi. 1886-yilda Samarqand viloyatiga oʻtkaziladi.

 Maʼmuriy-hududiy boʻlinishi 
Jizzax uyezdi quyidagi boʻlislardan tashkil topgan.

 Qoʻrgʻontepa
 Qizilqum
 Otaqoʻrgʻon
 Pistalitov
 Chordara
 Sintob
 Forish
 Bogdan
 Koʻktepa
 Nakrut
 Sauruk
 Xoʻjamukur
 Chashmaob
 Oʻzbek
 Rabot
 Zomin
 Yom
 Yangiqoʻrgʻon
 Oʻsmat-Qatortol
 Sangzor
 Qoratosh

 

Turkum:Samarqand viloyati (Rossiya imperiyasi) uyezdlari

Turkum:Samarqand viloyati (Rossiya imperiyasi) uyezdlari
Xoʻjand uyezdi

Xoʻjand uyezdi – Chor Rossiyasining Samarqand viloyati tarkibidagi maʼmuriy-hududiy birligi. Uyezd markazi – Xoʻjand shahri.

 Maʼmuriy-hududiy boʻlinishi 
Xoʻjand uyezdi quyidagi boʻlislardan tashkil topgan.

 Erjar
 Savat
 Ural
 Oʻnjin
 Oʻratepa
 Ganchin
 Nov
 Gulikandoʻz
 Koʻstakoʻz
 Chapquluq
 Shahriston
 Dalyan
 Baksasebergan
 Isfana
 Matchin

 Yana qarang 
 Samarqand viloyati (Rossiya imperiyasi)
 Jizzax uyezdi

 

 
 Samarqand viloyatining Xoʻjand uyezdi Pomnirod.ru saytida.

Turkum:Samarqand viloyati (Rossiya imperiyasi) uyezdlari
Gemiler

Gemiler (tarjimasiː Kemalar) — mashhur turk qoʻshiqchilari boʻlmish Orhan Atasoy va Teoman tomonidan kuylangan qoʻshiq. Teoman tomonidan kuylangan qoʻshiq versiyasining klipi Qoraqalpogʻistonning Moʻynoq tumanida joylashgan Kemalar qabristonida suratga olingan. Asosan rok yoʻnalishida qoʻshiqlar kuylagan Teoman bu klipi orqali Moʻynoqning yaqin tarixi va ekologiy vaziyati bilan bogʻliq jarayonlarni ochib berishni maqsad qilgani alohida taʼkidlanadi.

Tarixi
Orhan Atasoy 1993-yil kuylagan Gemiler qoʻshigʻi uchun ishlangan klip barcha davrlarning eng yaxshi klipi sifatida eʼtirof etilgan. Qoʻshiq soʻzlari Orhan Atasoyga tegishli boʻlib, unga Ercüment Vural kompozitorlik qilgan. Klipi nufuzli xalqaro musiqa kanali MTVda namoyish etilgan. U, ayni paytda Turkiya sanʼati tarixida MTV kanalida namoyish etilgan ilk mahalliy klipdir. Shundan soʻng qoʻshiq Orhan Zerrin Özer va Teoman tomonidan ham ijro etilgan. 

1998-yil Teoman tomonidan ijro etilgan qoʻshiq klipi 1999-yil iyul oyiga kelib, Qoraqolpogʻistonning Moʻynoq tumanida joylashgan Kemalar qabristonida suratga olingan. Teoman tomonidan kuylangan Gemiler qoʻshigʻi uning „O“ nomli albomidan oʻrin egallagan eng mashhur ijod namunalaridan biri sanaladi. Shu sababli uzoq vaqt davomida Gemiler qoʻshigʻi Teomanga tegishli ekanligi iddao qilingan. 

 

Turkum:1992-yil qoʻshiqlari
Turkum:1998-yil qoʻshiqlari
Turkum:1999-yil qoʻshiqlari
Turkum:Turk tilidagi qoʻshiqlar
Kung Fu Panda 4

Kung Fu Panda 4  – DreamWorks Animation tomonidan ishlab chiqarilgan va Universal Pictures tomonidan tarqatilgan Amerika-Xitoy kompyuter-animatsion filmi. Kung Fu Panda franshizasining toʻrtinchi toʻliq metrajli filmi, Kung Fu Panda 3 (2016) multfilmining davomi. Filmga Mike Mitchell rejissyorlik qilgan. Ushbu filmda ham Jack Black avvalgi filmlardagi Po qahramoniga ovoz beradi; unga Awkwafina qoʻshiladi. Film voqealariga koʻra Po Chjen ismli tulki bilan birlashib, oʻtmishdagi koʻplab yovuz odamlarni tiriltirgan „Buqalamun“ deb nomlanuvchi yovuz sehrgarga qarshi kurashadi.

2016-yil yanvar oyida uchinchi filmning rejissyorlari Jennifer Yuh Nelson va Alessandro Carloniga toʻrtinchi filmni ishlash imkoniyati haqida soʻrashgan, 2018-yil avgustida esa Nelson bunga doim xayrixoh ekanliklarini aytgan. Toʻrtinchi qism rasman 2022-yil avgustida, 2023-yil aprelida esa Mitchell, Ma Stein va Rebecca Huntleylar esa filmga mos ravishda rejissyor, hamrejissyor va prodyuser sifatida eʼlon qilingan edi.

Kung Fu Panda 4 premyerasi 2024-yil 7-martda Oʻzbekistonda, shu yilning 8-martida esa AQShda boʻlib oʻtadi. 

Filmning Oʻzbekistonda namoyish qilinishi Warner Bros. kompaniyasining rasmiy vakili „Interfilm Uzbekistan“ tomonidan amalga oshirilganhttps://www.youtube.com/watch?v=yt7QQkPKWAw.

 Ovoz berganlar 
 Jack Black – Po:
 Ajdaho jangchisi unvonidan voz kechganidan keyin ruhiy yetakchiga aylanmoqchi boʻlgan ulkan panda.
 Awkwafina – Chjen:
 Ilgari oʻgʻri boʻlgan va Poga sayohatida hamrohi korsak tulkisi.
 Viola Davis – Buqalamun:
 Yovuz buqalamun jodugar, u boshqalarning qobiliyatlarini oʻzlashtirib, shaklini oʻzgartirib, hatto kung funi oʻzlashtirishi ham mumkin.
 Dustin Hoffman – ustoz Shifu:
 Qizil panda va Poning dono ustozi.
 James Hong – janob Ping:
 Poni asrab olgan gʻoz.
 Bryan Cranston – Li Shan:
 Poning biologik otasi.
 Ian McShane – Tay Lun:
 Qor qoploni. Yovuz boʻlgunga qadar Shifuning shogirdi boʻlgan. U birinchi filmda Podan yengilgan, Buqalamun tomonidan Ruhlar olamidan qaytarilgan.
 Ke Huy Quan – Xan:
 Oʻgʻrilar uyining rahbari boʻlgan sunda pangolini.

 

 
 
 

Turkum:2024-yil multfilmlari
Turkum:Ingliz tilidagi filmlar
Turkum:AQSh kompyuterli animatsion filmlari
Turkum:DreamWorks Animation filmlari
Turkum:Universal Pictures animatsion filmlari
Turkum:Hayvonlar haqidagi animatsion filmlar
Al-Mansur masjidi

Al-Mansur masjidi Indoneziyaning Jakarta shahridagi eng qadimiy masjidlardan biri. Masjid Jembatan Lima koʻchasi Tambora tumani Jakarta shahrida joylashgan. Masjid Jakartaning madaniy meros obyektlari roʻyxatiga kiritilgan. Masjid nomi X.Muhammad Mansur sharafiga Guru Mansur deb atalgan. Muhammad Mansur Gollandiya mustamlakachilik qoidalariga qarshi kurashi bilan tanilgan betaviy shaxsdir.

 Tarixi 
Shahzoda Cakrajaya Adiningrat deb ham ataladigan Raden Abdumalik ushbu masjidni 18-asrda (milodiy 1717-yil) ibodat qilish, shuningdek, bosqinchilarga qarshi jamiyatning ruhiy tarbiyasini shakllantirish uchun qurdirgan. Ilgari Jami Kampung Savah nomini olgan ushbu masjid X.Muhammad Mansur boshchiligida golland va yaponlarga qarshi Indoneziya mustaqilligi uchun kurash vaqtida muhim rol oʻynagan. 1947-1948-yillarda millatchi kuchlar va NICA askarlari oʻrtasida qurolli toʻqnashuv boʻlib oʻtdi, oʻshanda Mansur endi eskirgan masjidga oʻxshagan minoralarga oq-qizil bayroq oʻrnatmoqchi boʻlgan. Muhammad Mansur 1967-yil 12-mayda vafot etadi, masjid Jome al-Mansyur masjidi deb nomlanadi. Bu masjid viloyat hokimining 1972-yil 10-yanvardagi 11/1/12/72 (Davlat gazetasi No 60/1972) sonli qarori bilan madaniy meros obyektlar roʻyxatiga kiritilgan.

 Arxitekturasi 
Masjidning eng qadimiy binosi boʻlgan asosiy zali maydonga ega. Binoning koʻzga tashlanadigan elementi – oʻrtadagi toʻrtta mustahkam ustunidir. Ustunlarning pastki qismi sakkiz burchakli boʻlib, uning ustida bufer, qoʻngʻiroq pelleti tekis joylashtirilgan. Asosiy ustun (markazda) yumaloq shaklda boʻlib, naqshlar bilan bezatilgan. Yuqori qism toʻrtburchak koʻrinishda yakunlangan. Toʻrtta ustunlar orasidagi yarim balandlikda koʻtarilgan markaziy zalga olib boradigan ikkita zinapoya joylashtirilgan. Zinapoyalar oʻng tomonda lik, chap tomonda lik baland panjara bilan oʻralgan. Bu masjidning tomi limasan shaklida bir-biriga yopishgan holda ishlangan. Qadimgi masjid oldidagi yangi xonada joylashgan minora silindrsimon shaklda boʻlib, balandligi ni tashkil etadi. Minoraning toʻrtinchi va beshinchi qismida temir toʻsiqli ayvon joylashgan. Minoraning tomi yarim doira shakldagi gumbazga ega.

 Yana qarang 

 Indoneziyada islom
 Indoneziyadagi masjidlar roʻyxati

 

Turkum:Koordinatalar Vikimaʼlumotlarda
Turkum:Jakartadagi masjidlar
Qoraqalpogʻiston Prezidenti

Qoraqalpogʻiston Respublikasi Prezidenti  – Qoraqalpogʻiston Respublikasi rahbarining 1991-yil 11-noyabrdan 1992-yil 20-iyungacha amal qilgan oliy davlat lavozimi. Bu lavozimni egallagan birinchi va oxirgi shaxs Qoraqalpogʻistonning birinchi va oxirgi prezidenti sifatida tarixda qolgan Dauletbay Nuratdinovich Shamshetov boʻldi. Prezidentlik lavozimi tugatilgandan soʻng Qoraqalpogʻiston Respublikasi Oliy Kengashi (keyinchalik Joʻqorgʻi Kengesi) raisi amalda davlat rahbari boʻldi.

 Yana qarang 

 Qoraqalpogʻiston Vazirlar Kengashi
 Qoraqalpogʻiston Respublikasi Joʻqorgʻi Kengesi

 

Turkum:Qoraqalpogʻiston tarixi
Turkum:Qoraqalpogʻiston Prezidenti
Kampung Baru masjidi

Kampung Baru masjidi, shuningdek, Kampung BaruInpak jome masjidi yoki Bandengan masjidi sifatida ham tanilgan boʻlib, Indoneziyaning Jakarta shahridagi eng qadimgi masjidlardan biridir. U Jalan Bandengan Selatan koʻchasi Pekojan tumani Tamboradagi Al-Anshor masjidi yaqinida joylashgan. Masjid Hindistonlik musulmon savdogarlar tomonidan qurilgan masjidlardan biri boʻlib, ular Bataviyada sayohat qilib, keyinchalik shu yerda yashab qolganlar. Masjid DKI Jakarta provinsiyasi hukumati tomonidan madaniy meros obyekti sifatida belgilangan.

 Tarixi 
Arabiston va Hindistondan kelgan savdogarlar va ularning oila aʼzolari oʻsha paytdagi Bataviyaning ayni shu hududiga joylashadilar. Hindistonlik savdogarlar jamoat bilan ibodat qilish ehtiyojlarini qondirish uchun bu yerda masjid quradilar. Kampung Baru jome masjidi Hindistonlik musulmon savdogarlardan biri boʻlgan va shu hududda yashovchi Shayx Abubakr tomonidan qurilgan. Qurilish 1743-yilda boshlanib, 1748-yilda yakunlangan. 1829-yilda gollandiyalik jurnalist oʻz maqolasida inshootni Yangi Kampong masjidi, shuningdek , Moorsche Tempel (Mavrlar ibodatxonasi) deb atagan. Masjid musulmon mavrlari tomonidan qurilgan boʻlishi mumkin. Mavriy terminologiyasi Shimoliy Afrikadagi (Marokash va uning atrofidagi) musulmon etnik guruhini aniqlash uchun ishlatilsa-da, u oʻz vaqtida Yevropaga, jumladan Andalusiyada (Ispaniya) Islom imperiyasi oʻrnatilganligi sababli ham keng miqyosida foydalanila boshlangan.

 Arxitekturasi 
Ayni paytda bino asl koʻrinishini saqlamagan, keranka markaziy maydoni, setanda oʻyib ishlangan uzum bezaklari va derazalardagi baʼzi ustunlargina bundan mustasno. 1980-yillarning oxirida Pekojan hududidagi eski binolar estakada uchun demontaj qilingan. Kampung Baru masjidi bu davrdagi obodonlashtirish ishlari natijasida kuchli zarar koʻrgan. Masjidning asosiy rejasi toʻrtburchak shaklida, tomi bir-birining ustiga qoʻyilgan (bir-birining ustiga yopishgan), yuqori tomi piramida shaklida ishlangan. Ushbu masjidning shakli anʼanaviy Yava qurilish uslubiga oʻxshab ketadi.

Masjidning maydoni taxminan 1050 kvadrat metr boʻlib, pol qismi oq rangli tosh bilan qoplangan va uning ustiga yashil rangli boʻyra va qisman qizil rangli bevarna yoyilgan. Yuqori qismida qadimiy chiroq osib qoʻyilgan boʻlib. u masjid qurilganidan buyon shu holatini saqlab kelmoqda. Bu masjidda bir paytlar yogʻoch oʻymakorligi asnosida yasalgan chiroyli minbar boʻlgan. Minbar keyinchalik almashtirilgan. Asl minbar hozir Jakarta tarix muzeyida saqlanmoqda.

 Yana qarang 

 Indoneziyadagi masjidlar roʻyxati

 

Turkum:Koordinatalar Vikimaʼlumotlarda
Turkum:Buyuk masjidlar
Turkum:Jakartadagi masjidlar
Al-Anshor masjidi

Al-Anshor masjidi Indoneziyaning Jakarta shahridagi eng qadimgi masjiddir. U Pekojan Tambora hududida joylashgan va 1648-yilda qurilgan.

 Tarixi 
Ushbu masjid nomi ilk bora 1648-yilda cherkov kengashiga ruhoniyning hisobotida maʼlum qilingan. Oʻsha paytda al-Anshor masjidi nafaqat ibodat qilish, balki Kampung Pekojanda Qur’on oʻrganish uchun diniy maktab sifatida ham foydalanilgan. Masjid dastlab Gujarat va Bengaliyalik savdogarlar tomonidan tashkil etilgan boʻlib, ular oʻsha paytda savdo qilish uchun Jakartaga tashrif buyurishgan.

Adolf Heukenning „Jakarta tarixi“ kitobida yozishicha, Yaman va Hindiston musulmonlari Pekojan hududiga kelib joylashgan. U yerdan ular islomni Jakartaning Krukut, Sava Besar, Jati Petamburan, Tanah Abang, Kvitang, Jatinegara va Kavang kabi bir qancha yerlarga tarqatdilar. Al-Anshor masjidi Hindiston fuqarolarining vaqf yerida joylashgan, uning guvohnoma raqami: M.166 18-03-92 AIW / PPAIW: W3 / 011 / c / 4/1991, 8-5-1991. Ushbu masjid shuningdek, DKI Jakarta hukumati tomonidan himoyalangan madaniy meros obyektlari roʻyxatiga kiritilgan.

Al-Anshor masjidining minoralari va gumbazlari yoʻq, qoʻshimcha hashamatli bezaklarga ham ega emas. Bu aholi zich joylashgan hududda barpo etilgan boʻlib, binosi masjiddan koʻra koʻproq uyga oʻxshab ketadi. Uning toʻrtta toʻgʻri yogʻoch toʻsinli ustunlari bezaksiz qilib ishlangan. Masjid 1648-yilda qurilgan boʻlsa-da, binoning aynan qaysi qismi hali ham original ekanligi aniq emas. Chunki masjid 1973 va 1985-yillarda yangilanganidan soʻng binoning eski uslubi deyarli yoʻqolib ketgan.

 Yana qarang 

 Indoneziyada islom
 Indoneziyadagi masjidlar roʻyxati

 

Turkum:Koordinatalar Vikimaʼlumotlarda
Turkum:Jakartadagi masjidlar